Diari Oficial de la Generalitat Valenciana


Sumari del DOGV 3590, del 24-09-1999 (1999/7926)

RESOLUCIÓ de 14 de juliol de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Universitària Vall d'Albaida.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3590

Data del DOGV
:   24-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7926


Data del document
:   14-07-1999

Organisme emissor
:   Conselleria de Presidència

Tipus de document
:   Resolució

Descriptors 

:   * fundació
    * registre de documents

RESOLUCIÓ de 14 de juliol de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Universitària Vall d'Albaida. [1999/A7926]
  
Vista la sol·licitud del dia 18 de novembre de 1998, que va entrar en el Registre de Fundacions de la Comunitat Valenciana el dia 23, amb el número 66.226, efectuada pel senyor Vicente-Luis Requena Albert, com a patró de la Fundació Universitària Vall d'Albaida, en què se sol·licitava la inscripció de la dita entitat en el citat registre, sobre la base dels següents
  
Antecedents de fet
  
Primer
  
Que segons l'escriptura de data 22 d'octubre de 1998, i amb número de protocol 2.084, autoritzada pel notari del Col·legi de València, amb residència a Ontinyent, Enrique Vallés Amores, en aqueixa data van comparéixer: l'Ajuntament d'Ontinyent, representat pel seu alcalde president, Vicente-Luis Requena Albert; la Caixa d'Estalvis i Mont de Pietat d'Ontinyent, representada pel president del Consell d'Administració, Ricardo García Bayo, i la Mancomunitat de Municipis de la Vall d'Albaida, representada pel president del seu consell, l'alcalde de l'Ajuntament de Castelló de Rugat, Vicent Moreno i Muntanyés, per a constituir en aquest acte l'entitat denominada Fundació Universitària Vall d'Albaida.
  
Als efectes de la seua designació i acceptació del seu càrrec com a patrons de la fundació, van comparéixer a l'acte constitucional la Universitat de València, representada pel vicerector d'Extensió Universitària i Relacions amb la Societat, Vicente-Ramón Torcal i Tomás; la Confederació Empresarial de la Vall d'Albaida (COEVAL), representada pel vicepresident d'aquesta, Rafael Pla Micó; Comissions Obreres (CC.OO.), representada pel secretari general de la Unió Comarcal del dit sindicat, Roberto Molla Galbis; la Unió General de Treballadors (UGT), representada per la senyora Josefa-María Castellví Calvo, però que en aquest acte va ser representada pel secretari general, Rafael Recuenco Montero. No obstant això, en escriptura de data 20 de novembre de 1998, autoritzada pel notari del Col·legi de València, Joaquín Borrell García, amb el número 5.330, la senyora Josefa-María Castellví Calvo va acceptar en nom de l'entitat Unió General de Treballadors (UGT).
  
Segon
  
Segons l'article 3 dels seus estatuts, la finalitat i objecte fundacional és la de possibilitar la implantació i el manteniment de les activitats de la Universitat de València, a Ontinyent (la Vall d'Albaida), així com promoure, finançar, subvencionar, desenvolupar o divulgar qualsevol activitat de caràcter científic, docent o cultural, relacionada amb la Universitat de València.
  
De conformitat amb l'article 16 dels estatuts, el patronat haurà de fixar, amb caràcter anual o plurianual, un pla d'activitats de la fundació, en què es consideraran els recursos a obtenir per aquesta, les despeses de la pròpia fundació i les assignacions de recursos a l'objectiu i finalitat fundacional.
  
Per a l'atribució d'ajudes econòmiques de la fundació a tercers, s'observaran les següents regles:
  
a) Els beneficiaris, ja siguen persones físiques o jurídiques, hauran de posseir, a judici del patronat, la suficient solvència moral, professional, docent o cultural per a realitzar la comesa que els assenyale la fundació en assignar-los la ajuda.
  
b) Quan la finalitat perseguida puga ser realitzada per diverses persones o entitats, el patronat podrà optar, bé per convocar concurs públic per a la concessió de la beca o ajuda econòmica, assenyalant-ne les condicions, preferències per a l'adjudicació i obligacions a assumir pel beneficiari; bé per adjudicar-lo directament, sense que la seua decisió d'optar per un o un altre sistema siga reversible davant de cap instància.
  
c) Tota ajuda concedida per la fundació estarà condicionada a la realització efectiva de l'objectiu assenyalat i podrà ser fraccionada al ritme de la dita realització, dins dels terminis establits en concedir-la, o ajornar-la fins al moment de la terminació de la prestació promesa. L'incompliment no justificat de tals terminis i de les altres condicions establides facultarà la fundació per a reduir, suspendre o cancel·lar la prestació, o fins i tot obligar a la devolució de l'ajuda percebuda.
  
d) Les prestacions de la fundació seran en tot cas gratuïtes, però podran concedir-se en forma de préstec sense interés, quan aquesta modalitat siga suficient, a judici del patronat, en vista de la condició del beneficiari. Així mateix, les ajudes podran ser parcials, si el propi beneficiari pot subvenir a la resta o procurar-li-ho per altres mitjans.
  
Tercer
  
La dotació de la fundació, conforme a l'escriptura de constitució, de data 23 de març de 1999, és de cinc milions de pessetes (5.000.000 pessetes), l'aportació de la qual s'ha realitzat com s'estableix tot seguit:
  
Dos milions de pessetes (2.000.000 pessetes), aportats per l'Ajuntament d'Ontinyent.
  
Dos milions de pessetes (2.000.000 pessetes), aportats per la Caixa d'Estalvis i Mont de Pietat d'Ontinyent.
  
Un milió de pessetes (1.000.000 pessetes), aportats per la Mancomunitat de Municipis de la Vall d'Albaida.
  
La realitat de l'aportació efectuada s'acredita mitjançant un certificat de l'entitat de crèdit Caixa d'Estalvis d'Ontinyent, incorporada a l'expedient de constitució.
  
Quart
  
D'acord amb allò previst en la declaració tercera de l'acta fundacional, i en el títol III dels estatuts de la fundació, el patronat és l'òrgan de govern, representació i administració de la fundació, compost per set patrons permanents, i altres tres patrons electes, que exerciran el seu mandat; els primers amb caràcter indefinit, i els electes per cinc anys, reelegibles per iguals períodes indefinidament.
  
El patronat fundacional és el següent:
  
1. L'Ajuntament d'Ontinyent, representat pel seu alcalde president Vicente-Luis Requena Albert; 2. La Caixa d'Estalvis i Mont de Pietat d'Ontinyent, representada pel president del Consell d'Administració, Ricardo García Bayo; 3. La Mancomunitat de Municipis de la Vall d'Albaida, representada pel president del seu consell, l'alcalde de l'Ajuntament de Castelló de Rugat, Vicent Moreno i Montañés; 4. La Universitat de València, representada pel vicerector d'Extensió Universitària i Relacions amb la Societat, Vicente-Ramón Torcal i Tomás; 5. la Confederació Empresarial de la Vall d'Albaida (COEVAL), representada pel vicepresident d'aquesta, Rafael Pla Micó; 6. Comissions Obreres (CC.OO.), representada pel secretari general de la Unió Comarcal del dit sindicat, Roberto Molla Galbis; i 7. La Unió General de Treballadors (UGT), representada per la senyora Josefa-María Castellví Calvo.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució recull, en el títol I, capítol II, secció II, article 34, el dret de fundació para fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interés general, circumstàncies que concorren en el present cas.
  
Tercer
  
Examinats els fins de la fundació i la dotació, com també l'aportació efectivament realitzada, les dues primeres es consideren d'interés general, i la tercera inicialment suficient per a la inscripció, de conformitat amb allò establit en l'article 11.b del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés general.
  
Quart
  
La carta fundacional i els estatuts, continguts en l'escriptura pública de 9 de desembre de 1998, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la fundació pot ser reconeguda com tal, tenint en compte el fi que persegueix segons l'article 3 dels seus estatuts.
  
No obstant això, d'acord amb els articles 1, 2, i 13.2 de la llei de fundacions citada, i en aplicació de la facultat que es reconeix al protectorat i Registre de Fundacions en l'article 9.2, d'aqueixa mateixa llei, s'entén per no inclòs, en els estatuts fundacionals, el següent:
  
a) En el primer paràgraf de l'article 3: «es perseguirà per la pròpia fundació, com a objecte finalista, que siga l'administració pública qui finance la Universitat de València a Ontinyent.», atés que pretendre un finançament contradiu la descripció de fi d'interés general.
  
b) Tant en la declaració tercera de la carta fundacional, referent al nomenament dels dos representants de l'entitat Confederació Empresarial de la Vall d'Albaida (COEVAL), com en l'article 8.2 estatutari, la frase «llevat del patró permanent Confederació Empresarial de la Vall d'Albaida (COEVAL), el qual tindrà dos representants», havent-se d'ometre el nomenament d'un segon representant, i llevar l'excepció descrita, atesa que la legalitat vigent exposa que les persones jurídiques han de designar «la persona natural» que les represente, però no més d'un representant.
  
Cinqué
  
L'expedient ha sigut tramitat per la Secretaria General de la Conselleria de Presidència a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i per l'article 15, lletra o del Decret 30/1997, de 26 de febrer, del Govern Valencià, pel que s'aprova el Reglament Orgànic i Funcional de la Conselleria de Presidència, en la redacció donada al mateix per l'article únic del Decret 106/1998, de 21 de juliol; tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en què es refereix a l'estructura administrativa a nivell de servei.
  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració pública, per la que s'estableix la data d'inici d'activitats del registre i protectorat únics de la Comunitat Valenciana, i altra normativa de pertinent aplicació, resolc:
  
Primer
  
Inscriure com a fundació la denominada Fundació Universitària Vall d'Albaida, en el Registre de Fundacions de la Comunitat Valenciana, amb el número 318 (V) i classificar-la de caràcter docent, cultural i científica. El seu domicili radicarà a Ontinyent, carrer Joan XXIII, 10
  
Segon
  
Inscriure en el Registre de Fundacions de la Comunitat Valenciana els estatuts amb què ha de regir-se la fundació, elevats a escriptura pública de data 22 d'octubre de 1998, amb el número de protocol 2084, autoritzada pel notari del Col·legi de València, amb residència a Ontinyent, Enrique Vallés Amors. No obstant això, s'hauran de tindre en compte les objeccions exposades en el fonament de dret quart de la present resolució.
  
Tercer
  
Inscriure en el citat registre el nomenament del primer patronat, segons figura en l'antecedent de fet quart, de la present resolució.
  
Quart
  
Notifiqueu l'actual resolució amb l'advertiment que aquesta no esgota la via administrativa, i es podrà presentar recurs d'alçada davant del conseller de Presidència o davant d'aquest mateix òrgan en el termini d'un mes, comptador des de la data de la seua notificació.
  
València, 14 de juliol de 1999.- El secretari general: Jorge Lamparero Lázaro.